Γιώργος Πανιτσίδης

Ο Γιώργος Πανιτσίδης, υπήρξε Έλληνας παλαίμαχος ποδοσφαιριστής, ο οποίος αγωνίστηκε ως αμυντικός μέσος στην ομάδα του Άρη Θεσσαλονίκης κατά την περίοδο 1962-65.ΑΡΗΣ 1962-63

Καριέρα
Ο Πανιτσίδης ξεκίνησε να αγωνίζεται στον Ατρόμητο Χιρς (μετέπειτα Ατρόμητος Θεσσαλονίκης), δηλαδή την ομάδα η οποία προέρχονταν από την περιοχή του Χιρς, την παλιά συνοικία της Εβραϊκής κοινότητας της πόλης (μεταξύ των οδών Μοναστηρίου, Αναγεννήσεως και του παλιού σιδηροδρομικού σταθμού) και γρήγορα μεταπήδησε στα τμήματα υποδομών του Άρη Θεσσαλονίκης Παπούτσι νούμερο 47! Αυτός είναι ο Πανιτσίδης, Εφημερίδα Αθλητική Ηχώ, 11/3/1964, Σελίδα:3 χωρίς όμως να μπορέσει να φτάσει στην πρώτη ομάδα.

Αρχικά παραχωρήθηκε ως δανεικός στην πρώτη του ομάδα, τον Ατρόμητο Χιρς και αργότερα (σεζόν 1961/62) ως δανεικός στο Φίλιππο Αγίου Φανουρίου Θεσσαλονίκης. Τον Αύγουστο του 1962 επέστρεψε στον Άρη Εφημερίδα Μακεδονία, 1/8/1962, Σελίδα: 4 και ξεκίνησε να καταγράφει συμμετοχές στη βασική ομάδα, εξοβελίζοντας από αυτήν τον συμπαίκτη του, Σαράφο Παπαδόπουλο.

Κατ’ ουσίαν, ο Σέρβος προπονητής, Μπέλα Πάλφι, ήταν αυτός που του έδωσε φανέλα βασικού και πίστεψε στο ταλέντο του.

Σε όλη τη διάρκεια της ποδοσφαιρικής του καριέρας αγωνίστηκε ως αμυντικός μέσος και διακρίθηκε για το δυναμικό έως και τραχύ παιχνίδι του. Πανύψηλος (ύψος 1,87 μ) για τα δεδομένα της εποχής, με εκπληκτικά σωματικά προσόντα, σχεδόν θηριώδης, ανελάμβανε να μαρκάρει τον καλύτερο παίκτη των αντιπάλων. Ομηρικές υπήρξαν οι μονομαχίες του με τα ποδοσφαιρικά ιερά τέρατα της εποχής, Κώστα Νεστορίδη και Μίμη Παπαιωάννου, που του χάρισαν το προσωνύμιο «Χάρος». 

Στον Άρη αγωνίστηκε για πρώτη φορά σε αγώνα της Ά Εθνικής, στις 5 Μαΐου 1963, στην εντός έδρας ισοπαλία των "κίτρινων" με τον Ηρακλή (τελικό σκορ 1-1).Εφημερίδα Απογευματινή, Δευτέρα 6 Μαΐου 1963, σελ 7

Αγωνίστηκε σε 3 παιχνίδια του πρωταθλήματος της σεζόν 1962/63, στους 3 αγώνες μπαράζ κατάταξης και σε 3 ματς του Κυπέλλου Ελλάδας. Σημείωσε δε το πρώτο του τέρμα με τον Άρη, στην εντός έδρας ήττα με 1-2 από τον Απόλλων Καλαμαριάς, στις 23 Ιουνίου 1963.Εφημερίδα Αθλητική Ηχώ, Δευτέρα 24 Ιουνίου 1963, σελ 4

Πραγματοποίησε την καλύτερή του εμφάνιση με τη φανέλα του Άρη, στον αγώνα κυπέλλου (φάση των προημιτελικών) της 7ης Ιουλίου 1963 κόντρα στην Α.Ε.Κ., όπου στο 86ο λεπτό της αναμέτρησης σημείωσε και το μοναδικό γκολ της αναμέτρησης. Εφημερίδα Αθλητική Ηχώ, Παρασκευή 9/7/63 σελ 3O "ΑΡΗΣ" απέκλεισεν από το Κύπελλον την πρωταθλήτριαν "ΑΕΚ", Εφημερίδα Μακεδονία 9 Ιουλίου 1963, σελ 4

Σημείωσε το τρίτο του τέρμα με τον Άρη, στην εντός έδρας νίκη (με 1-0) με τη Δόξα Δράμας, την 27η Οκτωβρίου 1963.ΑΡΗΣ-Δόξα 1-0,  Εφημερίδα Η Απογευματινή, Δευτέρα 28 Οκτωβρίου 1963, σελ 3

Τη σεζόν 1963/64 αγωνίστηκε σε 28 αγώνες πρωταθλήματος και σε ένα ματς Κυπέλλου. 

Τραυματίστηκε σε μια προπόνηση πριν τον αγώνα με τον Απόλλων Αθηνών (για το β γύρο του πρωταθλήματος) στο γόνατο αλλά δεν αποθεραπεύθηκε πλήρως. Αργότερα (Ιούλιος 1964) χειρουργήθηκε με έξοδα του Άρη αλλά δεν μπόρεσε να επανέλθει στα υψηλά αγωνιστικά επίπεδα του παρελθόντος. Ο Πανιτσίδης του Άρεως Θεσσαλονίκης υπεβλήθη εις εγχείρησιν στο γόνατον Εφημερίδα Αθλητική Ηχώ, 19/07/1964, σελ 3

Νομοτελειακά, τη σεζόν 1964/65 αγωνίστηκε μόνο σε ένα ματς πρωταθλήματος.
Αντιμετωπίζοντας πληθώρα τραυματισμών, αναγκάστηκε να εγκαταλείψει το ποδόσφαιρο, το φθινόπωρο του 1965.

Συνολικά στην καριέρα του με τον Άρη, κατέγραψε 39 συμμετοχές (35 για το πρωτάθλημα, 4 για το Κύπελλο) και σκόραρε 2 τέρματα.
Στη συνέχεια, απέκτησε το δικό του κατάστημα ΠΡΟ-ΠΟ, στην πόλη της Θεσσαλονίκης.Εφημερίδα Αθλητικά Νέα, Κυριακή 5/12/1976,, σελ 3
Απεβίωσε στις 21 Νοεμβρίου 2014.

Παραπομπές

 Πηγές 

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Άρη Θεσσαλονίκης